Só lyk Covid-19-getalle in Gauteng | Maroela Media
Altesaam 813 persone het reeds positief getoets vir die virus in Gauteng.
Johannesburg – 467 gevalle
Tshwane – 92 gevalle
Wes-Rand – 30 gevalle
Sedibeng – 6 gevalle
Ekurhuleni – 141 gevalle
Distrik onbekend – 77
Drie persone het in die provinsie gesterf.
Woordvoerder Kwara Kekana het gesê die provinsiale departement benadruk die boodskap deur die minister van gesondheid, dr. Zweli Mkhize, oor die aanbeveling en gebruik van lapmaskers vir die algemene publiek.
"Gesigmaskers word aanbeveel as bykomend tot die riglyne vir goeie higiëne en sosiale distansiëring. Die gesigmasker moet nooit bemark word as 'n primêre voorkomingstrategie nie en moet altyd saam met handewas en sosialedistansiëringsmaatreëls aangewend word," het Kekana bygevoeg.
Hy het gesê gesigmaskers word vir die algemene publiek aanbeveel sodat N95-maskers beskikbaar kan wees vir gebruik deur mediese personeel wat op die voorste linies staan in die stryd teen Covid-19.
Mkhize het gesê daar is voldoende bewyse dat die gebruik van 'n lapmasker beduidend die moontlikheid verminder dat die virus oorgedra kan word.
Kekana het die volgende riglyne gegee wanneer lapmaskers gebruik word:
Die gesigmasker moet die neus en mond heeltemal bedek.
Gesigmaskers moet nie afgehaal word wanneer jy praat, hoes of nies nie.
Moenie aan gesigmaskers vat nie, omdat dit belangrik is dat jy nie aan jou gesig vat nie. Moet ook nie aan die binnekant van 'n masker vat nie.
Was gesigmaskers met warm water en seep en stryk dit sodra dit droog is.
Gebruik 'n ander gesigmasker as joune nat is.
Elke persoon sal minstens twee gesigmaskers benodig (sodat een gesigmasker beskikbaar is wanneer die ander een gewas word).
Dit sou meer waarde gehad het as hulle meer spesifiek kon wees en noem waar in Tshwane bv.
Ek twyfel sterk aan die Corona statistiek. Hoeveel mense met ligter simptome word eenvoudig weggestuur sonder 'n toets of enige raad? En as hulle nie weet nie , -gaan hulle mos nie moeite doen om te isoleer nie? En indien hulle niks makeer het wanneer hulle kliniek toe gaan vir 'n toets, wat is die moontlikheid dat hulle daar aangesteek het?
Ek kyk vanaand enuus en daar praat hulle van covid19 en wys die hospitaal maar wat my toe opval is dat van die mense kersvader pette dra nou vra ek hoe geloofwaardig is die nuus want wie dra n kersvader pet in April op paasfees.